Sammenliknet med Wrangler er J8 utstyrt med større bremser samt kraftigere aksler og understellskomponenter, og drives av en 2.8-liters turbodieselmotor med fire sylindre, en effekt på 160 hestekrefter og et dreiemoment på 400 Nm. Den er utstyrt med en femtrinns automatisk girkasse samt et spesielt luftfiltreringssystem konstruert for at bilen skal kunne fungere i en sandstorm i inntil fem timer, og med påmontert snorkel kan den også kjøre gjennom vanndybder på inntil 762 mm.